I. GENEREL ORDNING

31992 L 0051: Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF (EFT L 209 af 24.7.1992, s. 25), som ændret ved:

- 31994 L 0038: Kommissionens direktiv 94/38/EØF af 27.3.1996 (EFT L 217 af 23.8.1994, s. 8)

- 11994 N: Akt vedrørende tiltrædelsesvilkårene og tilpasningerne af traktaterne — Republikken Østrigs, Republikken Finlands og Kongeriget Sveriges tiltrædelse (EFT C 241 af 29.8.1994, s. 21)

- 31995 L 0043: Kommissionens direktiv 95/43/EØF af 20.7.1995 (EFT L 184 af 3.8.1995, s. 21)

- 31997 L 0038: Kommissionens direktiv 97/38/EØF af 20.6.1997 (EFT L 184 af 12.7.1997, s. 31)

- 32000 L 0005: Kommissionens direktiv 2000/5/EØF af 25.2.2000 (EFT L 54 af 26.2.2000, s. 42)

- 32001 L 0019: Europa-Parlamentets og Rådets direktiv 2001/19/EF af 14.5.2001 (EFT L 206 af 31.7.2002, s. 1).

Følgende tilføjes i bilag C "LISTE OVER UDDANNELSER MED SÆRLIG STRUKTUR, DER ER OMHANDLET I ARTIKEL 1, LITRA a), FØRSTE AFSNIT, ANDET LED, PUNKT ii)"

a) I punkt 1 "De paramedicinske og socialpædagogiske uddannelser" indsættes følgende før Tyskland:

"i Den Tjekkiske Republik:

følgende uddannelser:

- sygeplejer/plejeassistent ("Zdravotnický asistent"),

der består af et samlet uddannelsesforløb på mindst 13 år omfattende mindst 8 års grundskole og 4 års sundhedsfaglig uddannelse på sekundærtrinnet, afsluttet med en "maturitní zkouška"-eksamen.

- ernæringsassistent ("Nutriční asistent"),

der består af et samlet uddannelsesforløb på mindst 13 år omfattende mindst 8 års grundskole og 4 års sundhedsfaglig uddannelse på sekundærtrinnet, afsluttet med en "maturitní zkouška"-eksamen."

og mellem Italien og Luxembourg:

"i Cypern:

følgende uddannelser:

- tandtekniker ("οδοντοτεχνίτης")

der består af et samlet uddannelsesforløb på mindst 14 år omfattende mindst 6 års grundskole, 6 års uddannelse på sekundærtrinnet og 2 års post-gymnasial erhvervsuddannelse efterfulgt af 1 års erhvervsfaglig erfaring.

- optiker ("τεχνικός οπτικός")

der består af et samlet uddannelsesforløb på mindst 14 år omfattende mindst 6 års grundskole, 6 års uddannelse på sekundærtrinnet og 2 års post-gymnasial erhvervsfaglig uddannelse efterfulgt af 1 års erhvervserfaring."

"i Letland:

følgende uddannelser:

- klinikassistent ("zobārstniecības māsa")

der består af et samlet uddannelsesforløb på mindst 13 år omfattende mindst 10 års almen skolegang og 2 års sundhedsfaglig uddannelse på sekundærtrinnet og efterfulgt af 3 års erhvervserfaring, der afsluttes med en eksamen, der skal bestås for at få bevis for gennemført specialiseret uddannelse.

- biomedicinsk laboratorieassistent ("biomedicīnas laborants")

der består af et samlet uddannelsesforløb på mindst 12 år omfattende mindst 10 års almen skolegang og 2 års sundhedsfaglig uddannelse på sekundærtrinnet, efterfulgt af 2 års erhvervserfaring, der afsluttes med en eksamen, der skal bestås for at få bevis for gennemført specialiseret uddannelse.

- tandtekniker ("zobu tehniķis")

der består af et samlet uddannelsesforløb på mindst 12 år omfattende mindst 10 års almen skolegang og 2 års sundhedsfaglig uddannelse på sekundærtrinnet, efterfulgt af 2 års erhvervserfaring, der afsluttes med en eksamen, der skal bestås for at få bevis for gennemført specialiseret uddannelse.

- fysioterapeutassistent ("fizioterapeita asistents")

der består af et samlet uddannelsesforløb på mindst 13 år omfattende mindst 10 års almen skolegang og 3 års sundhedsfaglig uddannelse på sekundærtrinnet, efterfulgt af 2 års erhvervserfaring, der afsluttes med en eksamen, der skal bestås for at få bevis for gennemført specialiseret uddannelse."

og efter Østrig:

"i Slovakiet

følgende uddannelser:

- lærer i dans på grundlæggende kunstskoler ("učiteľ v tanečnom odbore na základných umeleckých školách")

der består af et samlet uddannelsesforløb på mindst 14,5 år omfattende 8 års grundskole, 4 års fagskole på sekundærtrinnet og et 5 semesters kursus i dansepædagogik.

- lærer ved særlige uddannelsesfaciliteter og ved socialservicefaciliteter ("vychovávatel' v špeciálnych výchovných zariadeniach a v zariadeniach sociálnych služieb")

der består af et samlet uddannelsesforløb på mindst 14 år omfattende 8-9 års grundskole, 4 års pædagogikstudium eller andet studium på sekundærtrinnet og 2 års supplerende pædagogikstudium på deltid."

b) I punkt 2 "Mesteruddannelser (Mester/Meister/Maître) der svarer til uddannelser inden for håndværksmæssig virksomhed, der ikke er omfattet af direktiverne i bilag A" indsættes følgende:

"i Polen:

følgende uddannelser:

- lærer inden for erhvervsfaglig uddannelse ("Nauczyciel praktycznej nauki zawodu"), der består af et uddannelsesforløb på:

- 8 års grundskole og 5 års erhvervsfaglig uddannelse på sekundærtrinnet eller tilsvarende uddannelse på sekundærtrinnet på et relevant område efterfulgt af et kursus i pædagogik af en samlet varighed på mindst 150 timer, kursus i arbejdssikkerhed og arbejdshygiejne og 2 års erhvervserfaring inden for det fag, der skal undervises i, eller

- 8 års grundskole og 5 års erhvervsfaglig uddannelse og afslutningsbevis fra en postgymnasial pædagogisk fagskole, eller

- 8 års grundskole og 2-3 års grundlæggende erhvervsfaglig uddannelse på sekundærtrinnet og mindst 3 års erhvervserfaring afsluttet med en mesterprøve inden for faget efterfulgt af et kursus i pædagogik af en varighed på mindst 150 timer."

"i Slovakiet

følgende uddannelser:

- erhvervsskolelærer ("majster odbornej výchovy"),

der består af et samlet uddannelsesforløb på mindst 12 år omfattende 8 års grundskole, 4 års erhvervsfaglig uddannelse (fuldstændig erhvervsfaglig uddannelse på sekundærtrinnet og/eller lærlingeuddannelse inden for den relevante (tilsvarende) erhvervsfaglige uddannelse eller lærlingeuddannelse), mindst 3 års erhvervserfaring inden for den afsluttede uddannelse eller lærlingeuddannelse og supplerende pædagogiske studier på universitetsniveau eller på tekniske universiteter, eller fuldstændig uddannelse eller lærlingeuddannelse på sekundærtrinnet inden for den relevante (tilsvarende) erhvervsfaglige uddannelse eller lærlingeuddannelse, mindst tre års erhvervserfaring inden for den afsluttede uddannelse eller lærlingeuddannelse og supplerende pædagogiske studier på universitetsniveau, eller fra den 1. september 2005 specialiseret uddannelse inden for specialpædagogik, der gives på metodologicentre for erhvervsskolelærere på særlige skoler uden supplerende pædagogiske studier."

c) I punkt 3. "Maritime erhverv", litra a), "Maritim sejlads", indsættes følgende før Danmark:

"I Den Tjekkiske Republik:

følgende uddannelser:

- bådsmand ("Palubní asistent")

- vagthavende navigatør ("Námořní poručík")

- overstyrmand ("První palubní důstojník")

- skibsfører ("Kapitán")

- maskinassistent ("Strojní asistent")

- maskinofficer ("Strojní důstojník")

- anden maskinmester ("Druhý strojní důstojník")

- første maskinmester ("První strojní důstojník")

- elektriker ("Elektrotechnik")

- chefelektriker ("Elektrodůstojník")"

d) I punkt 3. "Maritime erhverv", litra a), "Maritim sejlads", indsættes følgende mellem Italien og Nederlandene:

"I Letland:

følgende uddannelser:

- skibselektriker ("Kuģu elektromehāniķis")

- køleanlægstekniker ("Kuģa saldēšanas iekārtu mašīnists")"

e) I punkt 3. "Maritime erhverv", litra a) "Maritim sejlads", indsættes følgende efter ordene: "der svarer til følgende uddannelser" og før rubrikken vedrørende Danmark:

"— i Den Tjekkiske Republik:

- med hensyn til bådsmand ("Palubní asistent")

1. Alder mindst 20 år.

2. a) Søfartsakademi eller søfartskole — navigationsafdelingen, begge uddannelser skal afsluttes med "maturitní zkouška" og godkendt farttid på søgående skib på mindst seks måneder under studierne, eller

b) godkendt farttid på søgående skib på mindst to år som menig, der indgår i brovagten som støtte, og afslutning af en godkendt uddannelse, der opfylder de relevante kvalifikationskrav omhandlet i afsnit A-II/1 i STCW (International Convention on Standards of Training, Certification and Watchkeeping for Seafarers), gennemført på et søfartsakademi eller en søfartsskole hos STCW-konventionsparten, og bestået eksamen over for et bedømmelsesudvalg, der er anerkendt af Den Tjekkiske Republiks Søtransportkomité (MTC).

- med hensyn til vagthavende navigatør ("Námořní poručík")

1. Godkendt farttid på søgående skib som dæksassistent på skibe på 500 bruttotonnage eller mere i mindst 6 måneder for en afgangselev med eksamen fra en søfartsskole eller -akademi, eller et år for en afgangselev med eksamen fra en godkendt uddannelse, herunder mindst 6 måneder som menig, der indgår i brovagten.

2. Behørigt udfyldt og godkendt uddannelsesbog for uddannelse om bord for styrmandselever

- med hensyn til overstyrmand ("První palubní důstojník")

Bevis for kvalifikationer som vagthavende navigatør på skibe på 500 bruttotonnage eller mere og mindst 12 måneders godkendt farttid på søgående skib i den egenskab.

- med hensyn til skibsfører ("Kapitán")

Bevis for tjeneste som skibsfører på skibe mellem 500 og 3000 bruttotonnage.

Bevis for kvalifikationer som overstyrmand på skibe på 3000 bruttotonnage eller mere og mindst 6 måneders godkendt farttid på søgående skib som overstyrmand på skibe på 500 bruttotonnage eller mere og mindst 6 måneders godkendt farttid på søgående skib som overstyrmand på skibe på 3000 bruttotonnage eller mere.

- med hensyn til maskinassistent ("Strojní asistent")

1. Alder mindst 20 år.

2. Søfartsakademi eller søfartsskole — afdeling for teknologi og godkendt farttid på søgående skib på mindst 6 måneder under uddannelsen.

- med hensyn til maskinofficer ("Strojní důstojník")

Godkendt farttid på søgående skib som maskinassistent på mindst 6 måneder for en afgangselev fra et søfartsakademi eller en søfartsskole.

- med hensyn til anden maskinmester ("Druhý strojní důstojník")

Godkendt farttid på søgående skib på mindst 12 måneder som tredje maskinofficer på skibe, hvor hovedmaskineriets fremdrivningseffekt er på 750 kW eller derover

- med hensyn til første maskinmester ("První strojní důstojník")

Relevant bevis for tjeneste som anden maskinmester på skibe, hvor hovedmaskineriets fremdrivningseffekt er 3000 kW eller derover, og som har mindst 6 måneders godkendt farttid på et søgående skib i den egenskab.

- med hensyn til elektriker ("Elektrotechnik")

1. Alder mindst 18 år.

2. Søfarts- eller andet akademi, afdeling for elektromekanik eller teknisk skole for elektroteknik, alle uddannelser skal afsluttes med "maturitní zkouška" og mindst 12 måneders godkendt praktik inden for elektromekanik.

- med hensyn til chefelektriker ("Elektro důstojník")

1. Søfartsakademi eller søfartsskole, afdeling for maritim elektromekanik eller andet akademi eller anden skole på sekundærtrinnet inden for elektromekanik, alle uddannelser skal afsluttes med "maturitní zkouška" eller en statseksamen.

2. Godkendt farttid på søgående skib som elektriker i mindst 12 måneder for en afgangselev fra et akademi eller en teknisk skole, eller 24 måneder for en afgangselev fra en skole på sekundærtrinnet."

f) i punkt 3. "Maritime erhverv", litra a), "Maritim sejlads", indsættes følgende efter ordene: "der svarer til følgende uddannelser" og mellem rubrikkerne vedrørende Italien og Nederlandene:

"— i Letland:

- med hensyn til skibselektriker ("kuģu elektromehāniķis")

1. En person på mindst 18 år.

2. Består af et samlet uddannelsesforløb på mindst 12 år og 6 måneder, herunder mindst 9 års grundskole og mindst 3 års erhvervsfaglig uddannelse. Herudover tjeneste på mindst 6 måneder til søs som elektriker eller assisterende elektriker på skibe med en generatorydelse på over 750 kW. Den erhvervsfaglige uddannelse afsluttes med en særlig eksamen afholdt af den kompetente myndighed i overensstemmelse med det af Transportministeriet godkendte uddannelsesprogram.

- med hensyn til køleanlægstekniker ("kuģa saldēšanas iekārtu mašīnists")

1. En person på mindst 18 år.

2. Består af et samlet uddannelsesforløb på mindst 13 år, herunder mindst 9 års grundskole og mindst 3 års erhvervsfaglig uddannelse. Herudover tjeneste på mindst 12 måneder til søs som køleanlægsteknikerassistent. Den erhvervsfaglige uddannelse afsluttes med en særlig eksamen afholdt af den kompetente myndighed i overensstemmelse med det af Transportministeriet godkendte uddannelsesprogram."

g) I punkt 4. "Tekniske erhverv" indsættes følgende før Italien:

"i Den Tjekkiske Republik:

følgende uddannelser:

- autoriseret tekniker, autoriseret konstruktør ("autorizovaný technik, autorizovaný stavitel")

der består af mindst 9 års erhvervsfaglig uddannelse opdelt i 4 års teknisk uddannelse på sekundærtrinnet afsluttet med en "maturitní zkouška" (eksamen fra en teknisk skole på sekundærtrinnet) og 5 års erhvervserfaring afsluttet med en faglig kvalifikationsprøve med henblik på udøvelse af den valgte faglige aktivitet inden for byggesektoren (i henhold til lov nr. 50/1976 Sb. (lov om byggeri) og lov nr. 360/1992 Sb.).

- fører af et sporbundet køretøj ("Fyzická osoba řídící drážní vozidlo")

der består af et samlet uddannelsesforløb på mindst 12 år omfattende mindst 8 års grundskole og mindst 4 års erhvervsfaglig uddannelse afsluttet med "maturitní zkouška" og afsluttet med statseksamen i køretøjernes drivkraft.

- sporkontroltekniker ("Drážní revizní technik")

der består af et samlet uddannelsesforløb på mindst 12 år omfattende mindst 8 års grunduddannelse og mindst 4 års erhvervsfaglig uddannelse på en maskinskole eller en teknisk skole på sekundærtrinnet, afsluttet med en "maturitní zkouška"-eksamen.

- kørelærer ("Učitel autoškoly")

Alder mindst 24 år og et samlet uddannelsesforløb på mindst 12 år omfattende mindst 8 års grundskole og mindst 4 års erhvervsfaglig uddannelse på sekundærtrinnet, der er fokuseret på trafik og maskineri og afsluttet med "maturitní zkouška".

- statstekniker til inspektion af motorkøretøjer ("Kontrolní technik STK")

Alder mindst 21 år og et samlet uddannelsesforløb på mindst 12 år omfattende mindst 8 års grundskole og mindst 4 års erhvervsfaglig uddannelse på sekundærtrinnet, afsluttet med "maturitní zkouška". Efterfulgt af mindst 2 års teknisk praksis, et kørekort, en ren straffeattest, og afslutning af den særlige uddannelse på mindst 120 timer samt beståelse af prøven.

- mekaniker til kontrol af udstødningsgasser fra biler ("Mechanik měření emisí")

der består af et samlet uddannelsesforløb på mindst 12 år omfattende mindst 8 års grundskole og mindst 4 års erhvervsfaglig uddannelse på sekundærtrinnet afsluttet med "maturitní zkouška". Desuden kræves afslutning af 3 års teknisk praktik og særlig uddannelse som "mekaniker til kontrol af udstødningsgasser fra biler" af mindst 8 timers varighed samt beståelse af prøven.

- skibsfører 1. klasse ("Kapitán I. třídy")

der består af et samlet uddannelsesforløb på mindst 15 år omfattende 8 års grundskole og 3 års erhvervsfaglig uddannelse afsluttet med "maturitní zkouška" og afsluttet med en eksamen bekræftet af et kvalifikationsbevis. Denne erhvervsfaglige uddannelse skal følges op af 4 års erhvervspraksis, eller afsluttes med en prøve.

- restaurator af monumenter inden for kunsthåndværk ("restaurátor památek, které jsou díly uměleckých řemesel")

der består af et samlet uddannelsesforløb på 12 år, såfremt dette omfatter fuld teknisk uddannelse i restaurering på sekundærtrinnet; eller 10-12 års studier på en tilsvarende uddannelse plus 5 års erhvervserfaring, hvis der er tale om en fuld teknisk uddannelse på sekundærtrinnet, der afsluttes med "maturitní zkouška", eller 8 års erhvervserfaring, hvis der er tale om en teknisk uddannelse på sekundærtrinnet, der afsluttes med den endelige svendeprøve.

- restaurator af kunstværker, der ikke er monumenter, og som opbevares i samlinger på museer og gallerier, og af andre genstande af kulturel værdi ("restaurátor děl výtvarných umění, která nejsou památkami a jsou uložena ve sbírkách muzeí a galerií, a ostatních předmětů kulturní hodnoty"),

der består af et samlet uddannelsesforløb på 12 år plus 5 års erhvervserfaring, hvis der er tale om en fuld teknisk uddannelse i restaurering på sekundærtrinnet, der afsluttes med "maturitní zkouška".

- leder af affaldshåndtering ("odpadový hospodář")

der består af et samlet uddannelsesforløb på mindst 12 år omfattende mindst 8 års grundskole og mindst 4 års erhvervsfaglig uddannelse afsluttet med "maturitní zkouška"-eksamen og mindst 5 års erhvervserfaring inden for affaldshåndtering inden for de seneste 10 år.

- leder af sprængningsteknologi ("Technický vedoucí odstřelů")

der består af et samlet uddannelsesforløb på mindst 12 år, herunder mindst 8 års grundskole og mindst 4 års erhvervsfaglig uddannelse på sekundærtrinnet afsluttet med "maturitní zkouška",

og efterfulgt af:

- 2 år som sprængningsarbejder under jorden og 1 år over jorden; herunder 6 måneder som assisterende sprængningsarbejder:

- uddannelseskursus på 100 timers teoretisk og praktisk undervisning efterfulgt af en prøve aflagt ved den relevante distriktsminemyndighed;

- mindst 6 måneders erhvervserfaring med planlægning og gennemføring af større sprængningsarbejder;

- uddannelseskursus på 32 timers teoretisk og praktisk undervisning efterfulgt af en prøve aflagt ved den tjekkiske minemyndighed;"

og mellem Italien og Nederlandene:

"i Letland:

følgende uddannelser:

- lokomotivførerassistent ("vilces līdzekļa vadītāja (mašīnista) palīgs")

- alder mindst 18 år.

- består af et samlet uddannelsesforløb på mindst 12 år omfattende mindst 8 års grundskole og mindst 4 års erhvervsfaglig uddannelse. Den erhvervsfaglige uddannelse afsluttes med en særlig prøve aflagt over for en arbejdsgiver. Kvalifikationsbevis udstedes af en kompetent myndighed for 5 år."

og efter Østrig:

"i Polen:

følgende uddannelser:

- bilinspektionstekniker ved en bilinspektionsstation på grundniveau ("Diagnosta przeprowadzający badania techniczne w stacji kontroli pojazdów o podstawowym zakresie badań")

der består af 8 års grundskole og 5 års erhvervsfaglig uddannelse på sekundærtrinnet koncentreret om motorkøretøjer, grundlæggende kursus i inspektion af motorkøretøjer — 51 timer samt beståelse af en kvalifikationsprøve samt 3 års praktik på en tankstation eller et værksted.

- bilinspektionstekniker ved en distriktsbilinspektionsstation ("Diagnosta przeprowadzający badania techniczne pojazdu w okręgowej stacji kontroli pojazdów")

der består af 8 års grundskole og 5 års erhvervsfaglig uddannelse på sekundærtrinnet koncentreret om motorkøretøjer, grundlæggende kursus i inspektion af motorkøretøjer — 51 timer, beståelse af en kvalifikationsprøve samt 4 års praktik på en tankstation eller på et værksted.

- bilinspektionstekniker ved en bilinspektionsstation ("Diagnosta wykonujący badania techniczne pojazdów w stacji kontroli pojazdów")

der består af 8 års grundskole og 5 års erhvervsfaglig uddannelse på sekundærtrinnet koncentreret om motorkøretøjer, 4 års bekræftet praktik på en tankstation eller et værksted, eller 8 års grundskole og 5 års erhvervsfaglig uddannelse på sekundærtrinnet på et andet område end motorkøretøjer samt 8 års praktik på en tankstation eller et værksted — 113 timers samlet kursus omfattende grundkursus og specialkursus med prøve efter hvert niveau.

De enkelte kursers varighed og generelle mål inden for den samlede uddannelse til bilinspektionstekniker er specificeret i infrastrukturministerens bekendtgørelse af 28. november 2002 om specifikke krav til bilinspektionsteknikere (Statstidende af 2002, nr. 208, punkt 1769).

- jernbaneekspeditør ("Dyżurny ruchu")

der består af 8 års grundskole og 4 års erhvervsfaglig uddannelse på sekundærtrinnet med speciale i jernbanetransport, kursus der forbereder til arbejdet som jernbaneekspeditør på 45 dage og beståelse af kvalifikationsprøven, eller

der består af 8 års grundskole og 5 års erhvervsfaglig uddannelse på sekundærtrinnet med speciale i jernbanetransport, kursus der forbereder til arbejdet som jernbaneekspeditør på 63 dage og beståelse af kvalifikationsprøven."

--------------------------------------------------